
Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de canalizare existente nu acoperă toate zonele construite, situaţie întâlnită şi în cartierul Ronaţ - zona Pavilioane pe str : Anvers, Homorod, Cronicarul Grigore Ureche, Th. Aman (parţial), Radu de la Afumaţi (parţial). Această deficienţă impune realizarea unor reţele de canalizare pe aceste străzi.

Prin această investiţie se vor realiza reţelele de canalizare pe străzile menţionate anterior, rezolvând şi gravele probleme de mediu existente în acest moment în cartier (deversări ale apelor menajere în canalele pluviale deschise).

Valoarea totală a investiţiei ,, Extinderi reţele canal- Ronaţ- zona Pavilioane ” este estimată la 2.122.384 lei (cu TVA), respectiv 564.215  Euro (1 EURO=3,7617 lei la data de 03.03 .2008).

Având în vedere faptul că finanţarea obiectivului : ,, Extinderi reţele canal- Ronaţ- zona Pavilioane ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 07/2008 întocmit de S.C.  DELTA PROJECT  S.R.L.

